**ΕΛΛΗΝΙΚΗ ΔΗΜΟΚΡΑΤΙΑ Λευκάδα, 7 Οκτωβρίου 2020**

**ΝΟΜΟΣ ΛΕΥΚΑΔΑΣ Αρ. Πρωτ.:17792**

**ΔΗΜΟΣ ΛΕΥΚΑΔΑΣ**

**ΠEΡΙΛΗΨΗ ΣΥΝΟΠΤΙΚΟΥ ΔΙΑΓΩΝΙΣΜΟΥ**

**Ο Δήμαρχος Λευκάδας**

προκηρύσσει **συνοπτικό διαγωνισμό** **ΓΙΑ ΠΑΡΟΧΗ ΥΠΗΡΕΣΙΑΣ ΑΣΦΑΛΙΣΗΣ ΟΧΗΜΑΤΩΝ, ΜΗΧΑΝΗΜΑΤΩΝ ΕΡΓΟΥ ΚΑΙ ΕΡΓΑΛΕΙΩΝ ΠΡΑΣΙΝΟΥ ΤΟΥ ΔΗΜΟΥ ΓΙΑ ΤΑ ΕΤΗ 2021-2022 , συνολικού προϋπολογισμού 52.800,00 €(υπηρεσία άνευ ΦΠΑ)** με κριτήριο κατακύρωσης την πλέον συμφέρουσα από οικονομικής άποψης προσφορά βάσει τιμής**.**

**1. Αναθέτουσα Αρχή - Στοιχεία επικοινωνίας:**

Αναθέτουσα αρχή: ΔΗΜΟΣ ΛΕΥΚΑΔΑΣ, Οδός: Υπ. Κατωπόδη και Αντ. Τζεβελέκη, 31100 Λευκάδα, Τηλ.:26453 60610, Telefax: 26453 60586 E-mail: [info@lefkada.gov.gr](mailto:info@lefkada.gov.gr), Ιστοσελίδα: [www.lefkada.gov.gr](http://www.lefkada.gov.gr)

**2. Πρόσβαση στα έγγραφα:** Άμεση και δωρεάν πρόσβαση στα έγγραφα της σύμβασης στη διεύθυνση διαδικτύου [www.lefkada.gov.gr](http://www.lefkada.gov.gr) Οι ενδιαφερόμενοι μπορούν επίσης να λάβουν γνώση των εγγράφων της σύμβασης από τη Δ/νση Οικονομικών Υπηρεσιών του Δήμου, Τμήμα Προϋπολογισμού-Λογιστηρίου και Προμηθειών του Δήμου Λευκάδας κατά τις εργάσιμες ημέρες και ώρες. Μπορούν επίσης να λάβουν αντίγραφα αυτών με δαπάνες και φροντίδα τους.

**3. Περιγραφή της δημόσιας σύμβασης:** αντικείμενο της σύμβασης είναι: η υποχρεωτική ασφαλιστική κάλυψη των οχημάτων, των μηχανημάτων έργου και των εργαλείων πρασίνου του Δήμου Λευκάδας, σύμφωνα με την κείμενη νομοθεσία για τα έτη 2021 και 2022. Η ασφάλιση αυτή περιλαμβάνει κατ’ αρχήν την έναντι τρίτων αστική ευθύνη για σωματικές βλάβες και υλικές ζημιές, καθώς και μια σειρά συμπληρωματικών καλύψεων (όπως υλικές ζημιές από ανασφάλιστο όχημα κ.λπ.)**.**

Cpv: 66514110-0

**4. Εναλλακτικές προσφορές:**  Δεν επιτρέπεται η υποβολή εναλλακτικών προσφορών.

**5. Διάρκεια της σύμβασης:** Η σύμβαση τίθεται σε ισχύ από την υπογραφή της και η ασφάλιση θα έχει έναρξη ισχύος από 01/01/2021 και ώρα 00:01 μέχρι και τις 01/01/2023 και ώρα 00:00, με ασφαλιστήρια συμβόλαια τα οποία θα εκδίδονται ανά έτος.

**6. Δικαιούμενοι συμμετοχής**: 1.Δικαίωμα συμμετοχής έχουν φυσικά ή νομικά πρόσωπα, ή ενώσεις αυτών που δραστηριοποιούνται και που είναι εγκατεστημένα σε:

α) σε κράτος-μέλος της Ένωσης, β) σε κράτος-μέλος του Ευρωπαϊκού Οικονομικού Χώρου (Ε.Ο.Χ.), γ) σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 του Ν. 4412/2016 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών δημοσίων συμβάσεων.

**7. Παραλαβή προσφορών:** Ο διαγωνισμός θα διενεργηθεί στο δημοτικό κατάστημα που βρίσκεται στην οδό Α. Τζεβελέκη & Υπ. Κατωπόδη (Διοικητήριο), Τ.Κ. 31100, Γραφείο Συνεδριάσεων Οικονομικής Επιτροπής, 1ος όροφος, Τ.Κ. 31100, στην πόλη της Λευκάδας, σύμφωνα με τις διατάξεις του Ν.4412/2016, την **20η Οκτωβρίου 2020, ημέρα Τρίτη και ώρα 10:00**, ενώπιον της Επιτροπής διενέργειας διαγωνισμού.

**8. Χρόνος ισχύος προσφορών**: έξι (6) μήνες από την επομένη της διενέργειας του διαγωνισμού.

**9. Γλώσσα σύνταξης προσφορών**: Ελληνική

**10. Χρηματοδότηση:** από ίδιους πόρους. Η δαπάνη για την εν λόγω σύμβαση βαρύνει τον Κ.Α. 20-6253, 25-6253, 30-6253, 35-6253, 50-6253, 70-6253.001, 70-6253.002, και 35-6255 των προϋπολογισμών του Δήμου οικονομικών ετών 2021 και 2022 με το ποσό των 26.400,00€ για έκαστο έτος, συνολικό ποσό 52.800,00 € (πενήντα δύο χιλιάδες οχτακόσια ευρώ), σύμφωνα με τις υπ’ αριθ. 17634, 17636, 17633, 17632, 17631, 17630, 17629, 17628/6-10-2020 αποφάσεις έγκρισης πολυετών δαπανών.

**11. Ενστάσεις**: Σε περίπτωση ένστασης κατά πράξης της αναθέτουσας αρχής, η προθεσμία άσκησής της είναι πέντε (5) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα. Για την άσκηση ένστασης κατά της διακήρυξης, η ένσταση υποβάλλεται μέχρι πέντε (5) ημέρες πριν από την καταληκτική ημερομηνία υποβολής προσφορών. Για το παραδεκτό της άσκησης ένστασης, απαιτείται, με την κατάθεση της ένστασης, η καταβολή παραβόλου, υπέρ του Δημοσίου, ποσού ίσου με το ένα τοις εκατό (1%) επί της εκτιμώμενης αξίας της σύμβασης. Το παράβολο αυτό αποτελεί δημόσιο έσοδο. Το παράβολο επιστρέφεται με πράξη της αναθέτουσας αρχής, αν η ένσταση γίνει δεκτή ή μερικώς δεκτή από το αποφασίζον διοικητικό όργανο.

**12. Δημοσιεύσεις:** Το συνολικό κείμενο της διακήρυξης αναρτάται στο ΚΗΜΔΗΣ (www.promitheus.gov.gr) και στο site του Δήμου : [www.lefkada.gov.gr](http://www.lefkada.gov.gr)

**Ο Δήμαρχος**

**Χαράλαμπος Καλός**